**Өмнөговь аймгийн хүн амын эрүүл мэнд, эмнэлгийн тусламж**

**үйлчилгээний товч мэдээлэл**

**/*2018 оны 11 сарын өссөн дүн*/**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Үзүүлэлт** | ***БОЭТ*** | ***Сумдын эмнэлэг*** | ***Өрхийн эмнэлэг*** | ***Хувийн эмнэлэг*** | ***Цэргийн анги*** | ***Нийт аймгийн дүн*** |
| **1** |  **Нийт үзлэг** | **97875** | **92249** | **59250** | **37389** | **2634** | **289397** |
| **2** | **Урьдчилан сэргийлэх үзлэг** | **43782** | **36728** | **16723** | **4059** | **2233** | **103505** |
| **3** | **Идэвхтэй хяналтын үзлэг** | **8746** | **15822** | **16538** | **2141** | **4** | **43251** |
|  **4** | **Бүртгэгдэж эмчлэгдсэн өвчлөл** | **32740** | **16135** | **6614** | **4444** | **377** | **60310** |
| **5** | **Нийт төрөлт** | **1143** | **265** |  |  |  | **1408** |
| **6** | **Хэвтэн эмчлүүлэгчид** | **6784** | **4583** |  | **2344** | **12** | **13723** |
| **7** | **Нас баралт** | **41** | **158** | **90** |  |  | **289** |

1. Улсын болон хувийн хэвшлийн эрүүл мэндийн байгууллагууд нийт 289397 хүнд үзлэг шинжилгээ хийсний 50.7%-д нь урьдчилан сэргийлэх болон идэвхтэй хяналт тандалтын үзлэг хийгдсэн байна.
2. Ортой эмнэлгүүдэд нийт 13723 хүнийг 89595 ор хоногоор хэвтүүлэн эмчилсэн нь нэг хүн дунджаар 6.5 хоног хэвтэн эмчлүүлсэн байна.
3. 11 сарын өссөнөөр 60310 халдварт бус өвчлөл шинээр бүртгэгдэж эмчлэгдсэн нь өмнөх оны мөн үеэс 10558 тохиолдлоор өссөн байна.
4. Эхний 11 сарын байдлаар 1349 хүн осол гэмтэлд өртсөний улмаас тусламж авсан ба осол гэмтлээр 44 хүн нас барсан нь өнгөрсөн оноос өвчлөл 226-р өсч, осол гэмтлийн нас баралт 5-р буурсан байна. Осол гэмтлээр нас барагсдын 29,5% нь зам тээврийн ослоор, 20,4% нь амиа хорлож, 11,3% нь бусдад хорлогдож,38,6% нь ахуйн ослоор тус тус эндсэн байна. Осол гэмтлээр нас барагсдын 90,9% нь эрэгтэй, 13.6%нь 0-15 хүртэлх насны хүүхэд, 86,3% нь 16-66 насны хүн эндсэн байна. Мөн ослоор эндэгсдийн 72,7% нь эмнэлгийн ямар нэг тусламж авч чадаагүйн дээр эмнэлэгт нас барсан хүмүүсийн 83.3% нь хүнд гэмтлийн улмаас хоног болоогүй нас барсан байна.
5. Оны гарсаар 289 хүн нас барсан ба нийт нас барсан хүний 15,2% нь осол гэмтлээр, 15,5% хорт хавдраар,11.7% зүрхний шигдээс, тархинд цус харвалт зэрэг сэргийлж болох эндэгдэлээр, 5,8% нь нярай үеийн эмгэгийн улмаас нас барсан байна.
6. Нялхсын эндэгдлийн 22 тохиолдол бүртгэгдсэн нь өнгөрсөн оноос 3 тохиолдлоор өссөн ба 1000 амьд төрөлтөд 16.4 байна.
7. Түргэн тусламжийн 10183 дуудлагад явж үйлчилсний 1489/14.6%/ нь алсын дуудлага, 475/4.6%/ нь осол гэмтлийн яаралтай дуудлага байсан байна. Нийт дуудлагын 86% -д 0-20 минутны дотор гарч үйлчилсэн байна.
8. Сард дунджаар 3904 хүүхдийг идэвхтэй хянаж, хооллолт өсөлт хөгжилтийн байдлыг үнэлэн зөвлөгөө дэмжлэг үзүүлсэн нь хяналтад хамрагдвал зохих хүүхдийн 49.4% эзэлж байгаа нь хангалтгүй байна. Хяналтанд хамрагдсан хүүхдүүдээс 8 хүүхэд жингийн алдагдалтай байгаа нь нийт хүүхдийн 0,1%-г эзэлж байна.
9. Нийт 1408 эх төрж 1422 хүүхэд мэндэлсэн нь өнгөрсөн онтой харьцуулахад 242 төрөлтөөр хүн амын төрөлт өссөн байна. Нийт төрсөн хүүхдийн хүйсийн харьцаа 1.1:1 байгаа ба эрэгтэй хүйс давамгайлж байна. Нийт төрөлтийн 6,4% охидын төрөлт эзэлж байгаа нь анхаарал татаж байгаа үзүүлэлт байна.
10. Эхний 11 сарын байдлаар 814 эх үр хөндүүлж 1000 амьд төрөлтөд 572.4 байгаа нь өнгөрсөн оны мөн үеэс 1.5 дахин нэмэгдсэн анхаарал татаж буй үзүүлэлт байна.
11. Он гараад 594 халдварт өвчин бүртгэж эмчилсэн нь өнгөрсөн оноос 23 тохиолдлоор буурсан байна. Нийт халдварт өвчний 36,7%-г салхинцэцэг, 1,6%-г Гепатит В С, 10,7%-г гар хөл амны өвчин, 32.6%-г БЗДХ өвчин тус тус эзэлж байна.
12. ЭЭСангуудад нийт 18922 жор ирсний 47.5%/8987/ ньЭМДаатгалын, 0,3% /63/ мансууруулах эмийн, 2% /387/ сэтгэц нөлөөт эмийн, 50.1% /9485/ нь энгийн эмийн жор байсан ба 0,4% /86/нь алдаатай жор байсан байна. Зайлшгүй шаардлагатай эмийн хангалт дундажаар 79.8% байна.
13. БОЭТөвд 41 эндэгдэл тохиолдож 12 эндэгдэлийг онош тодорхой, өндөр настан, ар гэрийн хүсэлтээр гэсэн шалтгаанаар задлан шинжилгээнд хамруулаагүй ба задлан шинжилгээний хувь 70.7% тай байна. Үндсэн оношийн зөрөө 0,5%.

 **Халдварт бус өвчний эрт илрүүлгийн байдал**

Халдварт бус өвчний эрт илрүүлгийн үзлэгийн артерийн даралт ихсэх өвчин илрүүлэх үзлэгт 6197, чихрийн шижин илрүүлэх үзлэгт 6473, умайн хүзүүний эсийн шинжилгээнд 1562, хөхний хавдар илрүүлэх үзлэгт 8456, элэгний эрт илрүүлэгт 12365 хамрагдаж үзлэг 51.5% тай хийгдэж байгаа нь хангалтгүй байна. Эхний 11 сарын хуваарьтай харьцуулахад 56.2%тай байна. Энд сумдаас Ханбогд,Цогтцэций зэрэг сумдууд мөн өрхийн эмнэлгүүд харьцангуй бага хувьтай /50 доош хувьтай/ хамрагдаж байгаад анхаарч эрт илрүүлгийн үзлэгээ идэвхтэй зохион байгуулах шаардлага байна. Эрт илрүүлэгт хамрагдсан иргэдээс артерийн даралт ихтэй 47 хүн шинээр оношлогдож хяналтад нэмж орсон байна. Эдгээр шинээр хяналтад орсон иргэд стандарт удирдамжийнхаа дагуу хяналтдаа тогтмол хамрагдах шаардлага байна.

 Мэдээлэл бэлтгэсэн: ЭМГ-н статистикч Б Мидэрсүрэн , Д. Гантогтох